Diari Oficial de la Generalitat Valenciana


Sumari del DOGV 108, del 25-06-1983 (1983/802295)

RESOLUCIÓ de 17 de juny de 1983, de la Direcció General de Serveis Socials, per la qual es convoquen ajudes individualitzades no periòdiques a persones que es troben en situació de greu necessitat per malaltia, mancances familiars o d'altres circumstancies d'analega entitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/06/17/(4)/dof/vci/html**

### Dades del document

Número de DOGV
:   108

Data del DOGV
:   25-06-1983

Secció del DOGV
:   DISPOSICIONS GENERALS

Número del document
:   1983/802295


Data del document
:   17-06-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 17 de juny de 1983, de la Direcció General de Serveis Socials, per la qual es convoquen ajudes individualitzades no periòdiques a persones que es troben en situació de greu necessitat per malaltia, mancances familiars i d'altres circumstàncies d'anàloga entitat.  
Considerant la possibilitat que determinades persones es troben en situació de greu necessitat, per malaltia, mancances familiars o d'altres circumstàncies d'anàlega entitat que poden ser remeiades amb una ajuda individualitzada no periódica, aquesta Direcció General de Serveis Socials, en virtut de les facultats conferides, ha resolt:   
1.r  
Es convoquen les ajudes individualitzades no periòdiques per a l'exercici econòmic corresponent a l'any 1983.   
2.n  
Concepte de l'ajuda  
Es consideren ajudes individualitzades no periòdiques aquelles que es destinen exclusivament a persones físiques i no a una Entitat, Institució o Centre i s'atorguen per una sola vegada en l'exercici econòmic.   
3.r Beneticiaris  
Podran ser beneficiaris d'aquestes ajudes les persones fisiques que es troben en situació de greu necessitat per malaltia, mancances familiars o d'altres característiques d'anàlega entitat.   
4.r Exclusions  
No podran optar a aquestes ajudes:   
a) Les persones que hagen obtingut ajudes pel mateix concepte i quantia, d'altres organismes, durant el termini d'aquesta convocatòria.   
b) Les persones la renta per càpita de la família de les quals siga superior a 200.000 pessetes anuals.   
5.é Documentació  
Per a la formulació de la petició caldrà presentar la següent documentació, per triplicat exemplar (original i dues còpies):   
a) Instància segons model que es facilitarà en les Delegacions Territorials de Serveis Socials, subscrita pel beneficiari o el seu representant legal.   
b) Fotocòpia del Document Nacional d?Identitat del beneficiari i, si s'escau, del representant legal que sol·licite l'ajuda.   
c) Justificants d'ingressos de cada membre de la família.   
En el cas d'estar obligat a declarar per l'Import sobre la Renda de les Persones, fotocòpia del full de liquidacions de l'any anterior.   
En el cas de no estar obligat a declarar, certificats o rebuts de les Empreses u Organismes dels que reberen ingressos l'any anterior.   
En el cas de no poder aportar els documents suara citats, declaració jurada d'ingressos familiars.   
d) Justificants específics de l'ajuda que es sol·licita.   
En el cas de minusvàlids, de més a més, fotocòpia del certificat de minusvàlid emés per l'INSERSO.   
6.é Termini de presentació  
El termini de presentació de sol·licituds finalitzarà el 31 de desembre de 1983.   
7.é Lloc de presentació  
Les sol·licituds i documentació requerida hauran de presentarse en la Delegació Territorial de Serveis Socials on radique el sol·licitant, sense perjudici del que disposa l'article 66 de la Llei de Procediment Administratiu.   
8.é Tramitació  
a) Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades, haurà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu, i s'arxivarà sense més tràmit en cas contrari.   
b) Les Delegacions esmentades podran reclamar al sol·licitant les dades, documents o aclariments que consideren necessaris per tal de completar l'expedient.   
c) Completat l'expedient, serà remés a la Direcció General de Serveis Socials per a la seua resolució, en el cas de què la Delegació Territorial no hi fos competent.   
d) La Delegació Territorial de Serveis Socials a la vista de l'expedient, podrà reclamar els informes d'Organismes i Entitats que considere oportuns per a millor resoldre'ls.   
e) Amb anterioritat a la resolució es podrà disposar per l'òrgan que haja de resoldre que s'efectue una comprovació sobre la veracitat de les dades aportades pel peticionari.   
9.é Resolució dels expedients  
a) La resolució dels expedients referents a sol·licituds de quanties inferiors a 100.000 pessetes serà competència de les Delegacions Territorials de Serveis Socials.   
Les sol·licituds, fins a aquesta quantia, que es consideren, a criteri de les Delegacions Territorials, de caràcter urgent, podran ser resoltes per aquestes de manera immediata.   
D'aquests expedients resolts amb caràcter d'urgència, les Delegacions Territorials de Serveis Socials passaran relació trimestral a la Direcció General de Serveis Socials, així com de la motivació de la urgència.   
b) La resolució dels expedients referents a sol·licituds de quanties superiors a 100.000 pessetes serà competència de la Direcció General de Serveis Socials.   
10.é Justificació de les despeses i pagament de les subvencions.   
El pagament s'efectuarà en base a la resolució estimatòria de la sol·licitud d'ajuda formulada i de les disponibilitats pressupostàries.   
11.é  
L'incompliment total o parcial de qualsevol d'aquestes condicions de la concessió de l'ajuda, així com la duplicació d'aquesta amb càrrec a altres crèdits dels Pressupostos Generals de l'Estat, de la Llei de Seguretat Social o de l'Administració Institucional constituirà causa determinant de la revocació de l'ajuda i del seu reintegrament per l'interessat, previ requeriment de la Direcció General de Serveis Socials, que de no ser atés promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altre ordre que en cada cas escalga.   
València, 17 de juny de 1983.   
El Director General de Serveis Socials,  
ALFONS GARCIA I NINET


Còpia Permalink ELI